**အာဆင်နယ် အမျိုးသမီးဘောလုံးအသင်း**(အင်္ဂလိပ်: Arsenal Women Football Club) သည် အင်္ဂလန်နိုင်ငံမှ အမျိုးသမီးဘောလုံးအသင်း ဖြစ်သည်။ ၁၉၈၇ ခုနှစ်တွင် စတင်တည်ထောင်ခဲ့ပြီး အင်္ဂလိပ်အမျိုးသမီးဘောလုံးလောက၏ အအောင်မြင်ဆုံးအသင်းဖြစ်သည်။

သမိုင်းကြောင်း
--------------

၁၉၈၇ ခုနှစ်တွင် Arsenal Ladies Football Club အမည်ဖြင့် စတင်တည်ထောင်ခဲ့သည်။ သူတို့၏ ပထမဆုံးဖလားအနေဖြင့် ၁၉၉၁-၁၉၉၂ Women's League Cup ရရှိမှုဖြစ်ပြီး ၁၉၉၂ ခုနှစ်တွင် Women's Premier League ကို တန်းတက်ခဲ့သည်။ ထိုနှစ်တွင် အသင်းကို အပျော်တမ်းအသင်းမှ Semi-pro အဆင့်ပြောင်းလဲပြီး လစာများပေးခဲ့သည်။ အိမ်ကွင်းနှင့်ဝတ်စုံကို အမျိုးသားအသင်းနည်းတူ အသုံးပြုခဲ့သည်။ ၂၀၁၀ ခုနှစ်အရောက်တွင် ၁၇ ရာသီအတွင်း ချန်ပီယံ ၁၂ ကြိမ်၊ ဒုတိယ ၃ ကြိမ် ရပ်တည်ခဲ့သည်။ တန်းတက်တက်ခြင်း ချန်ပီယံဖြစ်ခဲ့သောအသင်းအဖြစ် မှတ်တမ်းဝင်ခဲ့သည်။ ထို့အပြင် ၂၀၀၄ မှ ၂၀၁၀ အထိ ချန်ပီယံ ၇ ကြိမ်ဆက်တိုက်ရရှိခဲ့ပြီး ချန်ပီယံဘွဲ့ကို အရှည်ကြာဆုံး ထိန်းသိမ်းနိုင်သော အသင်းဖြစ်လာသည်။

၂၀၁၆ အပြီးတွင် အက်ဖ်အေဖလား ၁၄ ကြိမ်၊ ပရီးမီးယားလိဂ်ဖလား ၁၀ ကြိမ် ရရှိခဲ့သည်။ ထို ၂ ခုကို တစ်နှစ်ထဲ ပူးတွဲချန်ပီယံအဖြစ် ၈ကြိမ် (၉၂-၉၃၊ ၉၄-၉၅၊ ၀၀-၀၁၊ ၀၃-၀၄၊ ၀၅-၀၆၊ ၀၆-၀၇၊ ၀၇-၀၈၊ ၀၈-၀၉) လိဂ်ဖလားအပါအဝင် ပြည်တွင်းဖလားချန်ပီယံ ၄ ကြိမ်တို့ ဖြစ်သည်။

၂၀၀၆-၂၀၀၇ ရာသီသည် အသင်း၏ အအောင်မြင်ဆုံးရာသီ ဖြစ်ခဲ့သည်။ ပြည်တွင်းဖလား ၃ လုံးအပြင် ချန်ပီယံလိဂ်ပါ ရယူနိုင်ခဲ့သည်။ ချန်ပီယံလိဂ်ဖလားရခဲ့သော ပထမဆုံးအင်္ဂလန်ကလပ် ဖြစ်လာသည်။ ထို့အပြင် ကွန်မြူနတီဒိုင်း၊ london county FA women's cup တို့ကိုပါ ရယူခဲ့သည်။ တစ်ရာသီအတွင်း ရယူနိုင်မည့် ဖလား ၆ လုံးကို ရယူနိုင်ခဲ့ခြင်းဖြစ်သည်။ ထိုရာသီ၏ လိဂ်ပြိုင်ပွဲပေါင်း ၂၂ ပွဲကို ၁၀၀% အပြည့်အနိုင်ရပြီးစုစုပေါင်း ၁၁၉ ဂိုးသွင်းယူပြီး ပေးဂိုး ၁၀ ဂိုးသာပေးခဲ့ရသည်။ ထိုနှစ်တွင် professional အသင်း ဖြစ်လာသည်။ အားကစားသတင်းထောက်များကပေးသော ကော်မတီဆုကို ပါရခဲ့သည်။

၂၀၀၇-၂၀၀၈ ချန်ပီယံလိဂ်၊ ကွာတားဖိုင်နယ်တွင် အိုလံပီယာကော့ကို ရှုံးနိမ့်ပြီး ချန်ပီယံလိဂ် ချန်ပီယံဘွဲ့ကို ကာကွယ်နိုင်ခြင်းမရှိခဲ့ပေ။ လိဂ်ဖလားဗိုလ်လုပွဲတွင်လည်း အဲဗာတန်အသင်းကို ရှုံးနိမ့်ခဲ့ပြီး ဒုတိယဖြင့်သာ ကျေနပ်ခဲ့ရသည်။ သို့သော် ပရီးမီးယားလိဂ်ချန်ပီယံဘွဲ့ကို ၅ နှစ်ဆက်ထိန်းထားခဲ့ပြီး ၂၂ ပွဲတွင် ပွဲ ၂၀ နိုင်ပြီး ၂ ပွဲသရေကျခဲ့သည်။ အက်ဖ်အေချန်ပီယံလည်း ဖြစ်ခဲ့သည်။ ၂၀၀၈-၂၀၀၉ ရာသီတွင် အဲဗာတန်အသင်းကို ရှုံးနိမ့်ပြီး ၂၀၀၃ မှ ၂၀၀၉ အထိ ပရီးမီးယားလိဂ် ၅ ရာသီဆက်တိုက် ၁၀၈ ပွဲ ရှုံးပွဲမရှိစံချိန် ပျက်ခဲ့ရသည်။ ထို့အပြင် ၂၀၀၅ နိုဝင်ဘာမှ ၂၀၀၈ ဧပြီအထိ ၅၁ ပွဲဆက်တိုက် အနိုင်ရခဲ့ပြန်သည်။ နိုင်ပွဲဆက်မှုပျက်ခဲ့သော်လည်း ထိုနှစ်တွင် ပြည်တွင်းဖလား ၃ လုံးကို စတုတ္ထအကြိမ်အဖြစ် ရယူခဲ့သည်။ ထိုရာသီအပြီးတွင် အသင်း၏ အအောင်မြင်ဆုံးနည်းပြကြီး ဗစ်အေကာ အနားယူခဲ့သည်။ သူ့နေရာကို တိုနီဂါဗေ့စ်က တက်ခံခဲ့ပြီး ၈ လအကြာ ၂၀၁၀ ဖေဖော်ဝါရီလတွင် ပြင်ပဖိအားများပြားလှ၍ အနားယူခဲ့သည်။ သူ့နေရာကို အရံနည်းပြ လော်ရာဟာဗေးက ဆက်ခံကာ တိုနီမှာ အရံအသင်းနည်းပြ ဖြစ်လာသည်။

နောက်တစ်လတွင် အင်္ဂလန်နိုင်ငံ အမျိုးသမီးဘောလုံးအဖွဲ့ချုပ် (FA WSL) က အင်္ဂလန်နိုင်ငံ အမျိုးသမီးဘောလုံးလောက တည်ထောင်သူအဖွဲ့အနေဖြင့် စာရင်းသွင်းခဲ့သည်။ FA WSL အထိမ်းအမှတ်ပွဲကို ၂၀၁၁ နွေရာသီတွင် ကျင်းပခဲ့ပြီး အာဆင်နယ်ကပင် ၃ နှစ်ဆက်တိုက် အနိုင်ရခဲ့သည်။ နည်းပြ ဟာဗေးက အာဆင်နယ်၏ ၈ နှစ်ဆက်တိုက် ပရီးမီးယားလိဂ်ဖလား (သူ၏ပွဲဦးထွက်ဖလား)ကို ရယူနိုင်ခဲ့ပြီး ချန်ပီယံလိဂ်ဝင်ခွင့်ပါ ရခဲ့သည်။

WSL ဖလား၊ အင်ဖ်အေဖလား၊ continental ဖလားတို့ကို ၂၀၁၁ တွင် ရယူခဲ့သည်။

၃ နှစ်အကြာ ၂၀၁၃ တွင် ဟာဗေးအနားယူပြီး နောက်ထပ်အမျိုးသမီးနည်းပြ ရှယ်လေကာက တာဝန်ယူခဲ့သည်။ အက်ဖ်အေဖလား ၂ ကြိမ်၊ continental ဖလားတစ်ကြိမ် ရခဲ့သည်။ ၂၀၁၃ ရာသီတွင် ပရီးမီးယားလိဂ်တွင် တတိယနေရာသာ ရခဲ့သည်။ ၂၀၁၄ ရာသီ၏ အစ ၄ ပွဲတွင် တစ်မှတ်သာရခဲ့ပြီး ချန်ပီယံလိဂ်မှ စောလျင်စွာထွက်ခဲ့ရ၍ ရှယ်လေကာ ထွက်ခဲ့ရသည်။

၂၀၁၄ ဇွန်လ ၁ ရက်တွင် အက်ဖ်အေဖလားရခဲ့သည်။ အမျိုးသားအသင်း၏ အက်ဖ်အေဖလားရယူအပြီး ၂ ပတ်အကြာတွင် ရယူခဲ့၍ အမျိုးသားအသင်းရော အမျိုးသမီးအသင်းပါ အက်ဖ်အေဖလား တစ်ပြိုင်နက် ရခဲ့ခြင်းဖြစ်သည်။

၂၀၁၇ ဇူလိုင်လတွင် Arsenal Women Football Club အဖြစ် အမည်ပြောင်းခဲ့သည်။

ကစားသမားများ
------------

### လက်ရှိကစားသမားစာရင်း

*As of 12 July 2018.*
Note: Flags indicate national team as defined under FIFA eligibility rules. Players may hold more than one non-FIFA nationality.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| No. |  |   နေရာ   | ကစားသမား |
| --- | --- | --- | --- |
| 1 | နယ်သာလန်နိုင်ငံ | GK | Sari van Veenendaal |
| 3 | စကော့တလန်နိုင်ငံ | DF | Emma Mitchell |
| 6 | အင်္ဂလန်နိုင်ငံ | MF | Leah Williamson |
| 7 | နယ်သာလန်နိုင်ငံ | MF | Daniëlle van de Donk |
| 8 | အင်္ဂလန်နိုင်ငံ | MF | Jordan Nobbs |
| 9 | အင်္ဂလန်နိုင်ငံ | FW | Danielle Carter |
| 10 | စကော့တလန်နိုင်ငံ | MF | Kim Little |
| 11 | နယ်သာလန်နိုင်ငံ | FW | Vivianne Miedema |
| 12 | ဆွီဒင်နိုင်ငံ | DF | Jessica Samuelsson |

 |  | 

| No. |  |   နေရာ   | ကစားသမား |
| --- | --- | --- | --- |
| 15 | အိုင်ယာလန်နိုင်ငံ | FW | Katie McCabe |
| 16 | အိုင်ယာလန်နိုင်ငံ | DF | Louise Quinn |
| 17 | စကော့တလန်နိုင်ငံ | FW | Lisa Evans |
| 18 | ပြင်သစ်နိုင်ငံ | GK | Pauline Peyraud-Magnin (fr) |
| 19 | ဆွစ်ဇာလန်နိုင်ငံ | MF | Lia Walti |
| 20 | နယ်သာလန်နိုင်ငံ | MF | Dominique Janssen |
| 21 | ဂျာမနီနိုင်ငံ | DF | Tabea Kemme |
| 22 | ဩစတြီးယားနိုင်ငံ | MF | Viktoria Schnaderbeck |
| 23 | အင်္ဂလန်နိုင်ငံ | FW | Beth Mead
 |

 |

အောင်မြင်မှုများ
----------------

### ပြည်တွင်း

* FA Women's Super League: (၂)

၂၀၁၁၊ ၂၀၁၂
* FA Women's Premier League National Division: (၁၂) (record)

၁၉၉၂-၁၉၉၃၊ ၁၉၉၄-၁၉၉၅၊ ၁၉၉၆-၁၉၉၇၊ ၂၀၀၀-၂၀၀၁၊ ၂၀၀၁-၂၀၀၂၊ ၂၀၀၃-၂၀၀၄၊ ၂၀၀၄-၂၀၀၅၊ ၂၀၀၅-၂၀၀၆၊ ၂၀၀၆-၂၀၀၇၊ ၂၀၀၇-၂၀၀၈၊ ၂၀၀၈-၂၀၀၉၊ ၂၀၀၉-၂၀၁၀
* FA Women's Cup: (၁၄) (record)

၁၉၉၂-၁၉၉၃၊ ၁၉၉၄-၁၉၉၅၊ ၁၉၉၇-၁၉၉၈၊ ၁၉၉၈-၁၉၉၉၊ ၂၀၀၀-၂၀၀၁၊ ၂၀၀၃-၂၀၀၄၊ ၂၀၀၅-၂၀၀၆၊ ၂၀၀၆-၂၀၀၇၊ ၂၀၀၇-၂၀၀၈၊ ၂၀၀၈-၂၀၀၉၊ ၂၀၁၀-၂၀၁၁၊ ၂၀၁၂-၂၀၁၃၊ ၂၀၁၃-၂၀၁၄၊ ၂၀၁၅-၂၀၁၆
* FA WSL Cup: (၅) (record)

၂၀၁၁၊ ၂၀၁၂၊ ၂၀၁၃၊ ၂၀၁၅၊ ၂၀၁၈
* FA Women's Premier League Cup: (၁၀) (record)

၁၉၉၁-၁၉၉၂၊ ၁၉၉၂-၁၉၉၃၊ ၁၉၉၃-၁၉၉၄၊ ၁၉၉၇-၁၉၉၈၊ ၁၉၉၈-၁၉၉၉၊ ၁၉၉၉-၂၀၀၀၊ ၂၀၀၀-၂၀၀၁၊ ၂၀၀၄-၂၀၀၅၊ ၂၀၀၆-၂၀၀၇၊ ၂၀၀၈-၂၀၀၉
* FA Women's Community Shield: (၅) (record)

၂၀၀၀ (shared) ၂၀၀၁၊ ၂၀၀၅၊ ၂၀၀၆၊ ၂၀၀၈
### ဥရောပ

* UEFA Women's Champions League: (၁) :၂၀၀၆-၂၀၀၇

### ကောင်တီ

* London County FA Women's Cup: (၁၀) (record)

၁၉၉၄-၁၉၉၅၊ ၁၉၉၅-၁၉၉၆၊ ၁၉၉၆-၁၉၉၇၊ ၁၉၉၉-၂၀၀၀၊ ၂၀၀၃-၂၀၀၄၊ ၂၀၀၆-၂၀၀၇၊ ၂၀၀၇-၂၀၀၈၊ ၂၀၀၈-၂၀၀၉၊ ၂၀၀၉-၂၀၁၀၊ ၂၀၁၀-၂၀၁၁

ကိုးကား
-------

1. ↑  Players။ *Arsenal.com*။
2. 1 2 3 4 5 6 7 8  Honours။